|  |  |
| --- | --- |
| ສິ່ງທີ່ເວົ້າ | ຄວາມໝາຍຂອງມັນ |
| ທ່ານໄດ້ຮັບ ຫຼື ທ່ານຈະໄດ້ຮັບເງິນຊົດເຊີຍພະນັກງານ ຫຼື ປະກັນການວ່າງງານສຳລັບຊ່ວງເວລາທຳອິດທີ່ທ່ານຮ້ອງຂໍການລາພັກບໍ? | ທ່ານບໍ່ສາມາດໄດ້ຮັບຜົນປະໂຫຍດຈາກການລາຈ່າຍໃນລະຫວ່າງອາທິດດຽວກັນກັບທີ່ທ່ານໄດ້ຮັບ (ຫຼື ຄາດວ່າຈະໄດ້ຮັບ) ຫຼື ປະກັນການວ່າງງານ ຫຼື ການຊໍາລະຜົນປະໂຫຍດຈາກເງິນຊົດເຊີຍພະນັກງານຂອງ L&I. |
| ຊົ່ວໂມງເຮັດວຽກໃນລະຫວ່າງຊ່ວງເວລານີ້. | ຖ້າທ່ານເຮັດວຽກຕະຫຼອດໃນລະຫວ່າງອາທິດນີ້, ໃຫ້ໃສ່ຈຳນວນຊົ່ວໂມງໃນທີ່ນີ້. ຖ້າທ່ານບໍ່ໄດ້ເຮັດວຽກ ຫຼື ຖ້າທ່ານວ່າງງານ, ໃຫ້ໃສ່ “0.” |
| ຊົ່ວໂມງທີ່ທ່ານໄດ້ຮັບ (ຫຼື ຈະໄດ້ຮັບ) ເງິນສຳລັບຊ່ວງມື້ພັກຈາກຜູ້ຈ້າງງານຂອງທ່ານເເຊິ່ງບໍ່ຖືວ່າເປັນການຈ່າຍຜົນປະໂຫຍດເພີ່ມໃນລະຫວ່າງຊ່ວງເວລານີ້ີ? | ຖ້າທ່ານໃຊ້ຊ່ວງມື້ພັກໃນອາທິດນີ້ ເຊັ່ນ: ການລາພັກຜ່ອນ ຫຼື ການລາປ່ວຍ ແລະ ຜູ້ຈ້າງງານຂອງທ່ານບໍ່ໄດ້ບອກທ່ານສະເພາະວ່າ ມັນເປັນຜົນປະໂຫຍດເພີ່ມ (ຊ່ວງມື້ພັກທີ່ຜູ້ຈ້າງງານກຳນົດ ບວກໃສ່ຜົນປະໂຫຍດຈາກການລາຈ່າຍທີ່ທ່ານກຳລັງໄດ້ຮັບ), ໃຫ້ຕື່ມຊົ່ວໂມງໃນທີ່ນີ້. ຖ້າທ່ານບໍ່ໄດ້ໃຊ້ຊ່ວງມື້ພັກໃດໜຶ່ງໃນອາທິດນີ້, ໃຫ້ຕື່ມ “0.”  ຖ້າທ່ານບໍ່ແນ່ໃຈວ່າ ຜູ້ຈ້າງງານຂອງທ່ານຖືໃຫ້ຊ່ວງມື້ພັກເປັນຜົນປະໂຫຍດເພີ່ມ ຫຼື ບໍ່, ທ່ານຈຳເປັນຕ້ອງໄດ້ຖາມ. |
| ທ່ານຂາດຊົ່ວໂມງເຮັດວຽກ 8 ຊົ່ວໂມງຕິດຕໍ່ກັນໃນອາທິດນີ້? | ໃນລະຫວ່າງອາທິດນີ້, ທ່ານຂາດຊົ່ວໂມງເຮັດວຽກ 8 ຊົ່ວໂມງຕິດຕໍ່ກັນບໍ? ຖ້າທ່ານເຮັດວຽກ 40 ຊົ່ວໂມງຕໍ່ອາທິດ, 8 ຊົ່ວໂມງຕິດຕໍ່ກັນກໍ່ເທົ່າກັບໜຶ່ງມື້ທີ່ເຮັດວຽກເຕັມ ຫຼື ສອງຊົ່ວໂມງສຸດທ້າຍຂອງໜຶ່ງມື້ ແລະ ຫົກຊົ່ວໂມງທຳອິດຂອງມື້ຖັດໄປ. ຖ້າທ່ານເຮັດວຽກໜ້ອຍກວ່າເວລາເຕັມ, ມັນສາມາດເປັນຜຽນເຮັດວຽກຫ້າຊົ່ວໂມງເຕັມ ແລະ ສາມຊົ່ວໂມງຂອງຜຽນຖັດໄປ ຖ້າທ່ານບໍ່ເຮັດວຽກໃນຊົ່ວໂມງໃດເລີຍລະຫວ່າງຜຽນທີ່ຂາດວຽກ. |
| ທ່ານໄດ້ພົບກັບການປ່ຽນແປງທີ່ສາມາດສົ່ງຜົນກະທົບຕໍ່ໄລຍະເວລາທີ່ທ່ານລາພັກບໍ? | ໃນລະຫວ່າງອາທິດນີ້, ມີຫຍັງເກີດຂຶ້ນທີ່ປ່ຽນແປງຈຳນວນເວລາທີ່ທ່ານຄາດວ່າຈະໄດ້ຮັບສຳລັບການລາຈ່າຍບໍ? ຄຳຖາມນີ້ບໍ່ສົ່ງຜົນກະທົບຕໍ່ການຮ້ອງຂໍປະຈຳອາທິດຂອງທ່ານ ແຕ່ເຮັດໃຫ້ພວກເຮົາຮູ້ວ່າ ພວກເຮົາຄວນຕິດຕໍ່ທ່ານເພື່ອຕິດຕາມ ຫຼື ບໍ່ ໃນກໍລະນີທີ່ທ່ານຈຳເປັນຕ້ອງປ່ຽນມື້ສຸດທ້າຍຂອງການລາພັກຂອງທ່ານ ຫຼື ສິ່ງອື່ນໆກ່ຽວກັບການຮ້ອງຂໍຂອງທ່ານ. |

## ຄຳຖາມທີ່ຖືກຖາມຢູ່ເປັນປະຈຳ

#### ການຮ້ອງຂໍປະຈຳອາທິດແມ່ນຫຍັງ?

ການຮ້ອງຂໍປະຈຳອາທິດແມ່ນວິທີທີ່ທ່ານໄດ້ຮັບການຈ່າຍເງິນຫຼັງຈາກທີ່ການລາພັກຂອງທ່ານເລີ່ມຕົ້ນຂຶ້ນ. ໃນລະຫວ່າງການລາພັກຂອງທ່ານ, ທ່ານຈະຍື່ນການຮ້ອງຂໍປະຈຳອາທິດໃນແຕ່ລະອາທິດເພື່ອຮັບເງິນຄ່າຈ້າງຂອງທ່ານ. ການຮ້ອງຂໍຈະລວມເຖິງຊົ່ວໂມງທີ່ທ່ານຂາດວຽກ ແລະ ຕ້ອງການໄດ້ຮັບເງິນໂດຍໃຊ້ການລາຈ່າຍ. ຖ້າທ່ານສະໝັກຂໍດ້ວຍແບບສະໝັກຂໍທີ່ເປັນເຈ້ຍ, ທ່ານຈະຍື່ນການຮ້ອງຂໍປະຈຳອາທິດໂດຍໂທຫາທີມດູແລລູກຄ້າ. ຖ້າທ່ານສະໝັກຂໍທາງອອນລາຍ, ໃຫ້ຍື່ນການຮ້ອງຂໍປະຈຳອາທິດຂອງທ່ານໂດຍເຂົ້າສູ່ລະບົບບັນຊີການລາຈ່າຍ.

#### ຂ້າພະເຈົ້າຈະຍື່ນການຮ້ອງຂໍປະຈຳອາທິດໃນຕອນໃດ?

ທ່ານຄວນຍື່ນການຮ້ອງຂໍປະຈຳອາທິດສຳລັບແຕ່ລະອາທິດທີ່ທ່ານລາພັກດ້ວຍເຫດຜົນທາງຄອບຄົວ ຫຼື ລາພັກດ້ວຍເຫດຜົນທາງການແພດ. ໃນການລາຈ່າຍ, ອາທິດແມ່ນເລີ່ມຕົ້ນໃນວັນອາທິດ ແລະ ສິ້ນສຸດໃນວັນເສົາຂອງອາທິດຖັດໄປ ແລະ ທ່ານບໍ່ສາມາດຍື່ນການຮ້ອງຂໍປະຈຳອາທິດໄດ້ຈົນກວ່າຈະໝົດອາທິດ. ນໝາຍຄວາມວ່າ ທ່ານສາມາດຍື່ນການຮ້ອງຂໍປະຈຳອາທິດໃນວັນອາທິດສຳລັບອາທິດທີ່ຜ່ານມາ.

ທ່ານຄວນເລີ່ມຍື່ນການຮ້ອງຂໍປະຈຳອາທິດທັນທີທີ່ແບບສະໝັກຂໍຂອງທ່ານຖືກຮອງຮັບ.

#### ອາທິດລໍຖ້າແມ່ນຫຍັງ?

ຖ້າທ່ານລາພັກດ້ວຍເຫດຜົນທາງການແພດເພື່ອດູແລຕົນເອງ ຫຼື ລາພັກດ້ວຍເຫດຜົນທາງຄອບຄົວເພື່ອດູແລສະມາຊິກຄອບຄົວ, ອາທິດທຳອິດຂອງການລາພັກທີ່ຖືກຮອງຮັບຂອງທ່ານແມ່ນອາທິດລໍຖ້າຂອງທ່ານ. ທ່ານຈະບໍ່ໄດ້ຮັບເງິນສຳລັບອາທິດດັ່ງກ່າວ, ແຕ່ທ່ານຍັງຈຳເປັນຕ້ອງຍື່ນການຮ້ອງຂໍປະຈຳອາທິດ.

ຖ້າທ່ານຂໍລາພັກເພື່ອດູແລລູກຄົນໃໝ່ ຫຼື ສຳລັບເຫດການທາງການທະຫານ, ທ່ານຈະບໍ່ມີອາທິດລໍຖ້າ.

#### ຖ້າຂ້າພະເຈົ້າເຮັດວຽກ ຫຼື ໃຊ້ການລາພັກປະເພດອື່ນໃນລະຫວ່າງການລາຈ່າຍຂອງຂ້າພະເຈົ້າ, ມັນຈະກະທົບຕໍ່ການຈ່າຍເງິນຂອງຂ້າພະເຈົ້າບໍ?

ຖ້າທ່ານເຮັດວຽກ ຫຼື ໄດ້ຮັບຜົນປະໂຫຍດອື່ນໆ ເຊັ່ນ: ຊ່ວງມື້ພັກທີ່ກຳນົດໃຫ້ໂດຍຜູ້ຈ້າງງານ, ທ່ານຕ້ອງລວມມັນໄວ້ໃນຄຳຖາມການຮ້ອງຂໍປະຈຳອາທິດຂອງທ່ານ. ສິ່ງນີ້ລວມເຖິງເວລາທີ່ເຮັດວຽກໃນວຽກທີສອງ ເຖິງແມ່ນວ່າທ່ານບໍ່ໄດ້ຂໍລາພັກຈາກວຽກນັ້ນ. ມັນຍັງລວມເຖິງຊົ່ວໂມງທີ່ເຮັດວຽກໂດຍການເຮັດວຽກອິດສະຫຼະ ເຖິງແມ່ນວ່າທ່ານບໍ່ໄດ້ຮັບເງິນ. ຖ້າທ່ານໃຊ້ການລາພັກປະເພດອື່ນ ເຊັ່ນ: ການລາພັກຜ່ອນ, ມັນອາດກະທົບຕໍ່ຈຳນວນການຈ່າຍເງິນຂອງທ່ານ, ນອກຈາກຜູ້ຈ້າງງານຂອງທ່ານໃຫ້ຊ່ວງມື້ພັກທີ່ມີການຈ່າຍເງິນໃຫ້ເພີ່ມ (ແຕກຕ່າງຈາກຊ່ວງມື້ພັກທີ່ມີການຈ່າຍເງິນປົກກະຕິ). ຖາມຜູ້ຈ້າງງານຂອງທ່ານ ຖ້າມີທາງເລືອກນີ້ສຳລັບທ່ານ.